**Γ΄ ΔΙΑΓΡΑΜΜΑ ΕΙΣΑΓΩΓΗΣ –ΛΑΤΙΝΙΚΑ**

**Α. Η ρεπουμπλικανική περίοδος ή «χρόνοι του Κικέρωνα» (100-31 π.Χ.)**

**Α. Πεζογραφία**

|  |
| --- |
| **Α. Μάρκος Τύλλιος Κικέρων (106-44 π.Χ**.**)**: σημαντικός πολικός της εποχής του, κορυφαίος εκπρόσωπος της πεζογραφίας και **ένας από τους μεγαλύτερους ρήτορες της αρχαιότητας.****Ρητορικό έργο:** 1) ο Κικέρωνας έγραψε πάνω από εκατό (100) λόγους, από τους οποίους σώζονται περίπου οι μισοί λόγοι (50). Περιεχόμενο ρητορικών λόγων: οι ρητορικοί λόγοι του Κικέρωνα έχουν περιεχόμενο πολιτικό ή δικανικό.Διάκριση των ρητορικών λόγων: «καισαρικοί», «κατιλινικοί», «φιλιππικοί» (περίφημοι είναι π.χ. οι τρεις "καισαρικοί", οι τέσσερις "κατιλινικοί" και οι δεκατέσσερις "φιλιππικοί" του)2) ο Κικέρωνας επιδόθηκε και στη θεωρητική πραγμάτευση ζητημάτων σχετικών με τη ρητορεία και το ρήτορα. Έγραψε θεωρητικά κείμενα για τη ρητορική τέχνη. **Φιλοσοφικό έργο:** συνέθεσε φιλοσοφικούς διαλόγους.Επιδράσεις στο φιλοσοφικό έργο του: ο Κικέρων υπήρξε θερμός θαυμαστής του Πλάτωνα και ταυτόχρονα εκλεκτικός οπαδός και άλλων φιλοσοφικών ρευμάτων. Η ποιότητα του λόγου του και ο πλούτος των ιδεών του τον καθιέρωσαν ανάμεσα στους μεγάλους της παγκόσμιας λογοτεχνίας. |

* **Πεζογραφία – Ιστοριογραφία**

|  |
| --- |
| * **Ιούλιος Καίσαρ:** είναι πιο γνωστός ως στρατηγός και ως πολιτικός. Δεν ήταν ιστορικός με τη στενή έννοια αλλά έγραψε ένα είδος στρατιωτικών απομνημονευμάτων (αφηγείται τις στρατιωτικές αναμνήσεις του). Γράφει σε λιτό ύφος. Στο έργο του ανακαλεί το ύφος του Ξενοφώντα.
* **Σαλλούστιος Κρίσπος:** ο πρώτος σπουδαίος Ρωμαίος ιστορικός, ήταν θαυμαστής του Θουκυδίδη και διέπρεψε στην ιστορική μονογραφία [(περίφημο το έργο του «Η συνωμοσία του Κατιλίνα: De Catilinae coniuratione»)]
* Η ιστορική μονογραφία είναι μια πραγματεία που εξετάζει με τρόπο ολοκληρωμένο ένα θέμα περιορισμένης έκτασης και ενδιαφέροντος (π.χ. έναν πόλεμο).
 |

**Β. Ποίηση**

Εμφανίζεται το πρώτο «μοντερνιστικό» κίνημα της ρωμαϊκής λογοτεχνίας, οι «**νεωτερικοί**»:

* είναι επηρεασμένοι από τον αλεξανδρινό Καλλίμαχο (3ος αι. π.Χ.) και την ελληνιστική ποίηση.
* δημιουργούν συνήθως σύντομα και πολύ προσεγμένα στη μορφή ποιήματα.
* αποφεύγουν τα μεγάλα παραδοσιακά θέματα του έπους, όπως τα ηρωικά κατορθώματα και ο πόλεμος.
* στρέφονται σε πιο προσωπικά θέματα, όπως ο έρωτας.

**Εκπρόσωποι της ποίησης στα χρόνια του Κικέρωνα**

|  |
| --- |
| * **Βαλέριος Κάτουλλος** (84-54 π.Χ.): συνέθεσε λυρική και επιγραμματική ποίηση (116 ποιήματα = η πρώτη κορυφαία εκπροσώπηση της ρωμαϊκής λυρικής και επιγραμματικής ποίησης). Πηγή της έμπνευσης του Κατούλλου, αλλά και του πόθου και του πόνου του, είναι η άγνωστη κοπέλα που ονομάζει Λεσβία που αναδείχθηκε μέσα από την ποίηση του Κάτουλλου ως αιώνιο σύμβολο ερωτικής ποιητικής έμπνευσης. Ο Κάτουλλος επίσης θεωρείται ο πρώτος «ρομαντικός» ποιητής της ευρωπαϊκής λογοτεχνίας.
* Λουκρήτιος (96-53 π.Χ.): συνέγραψε το σκοτεινό φιλοσοφικό έπος « Για τη φύση των πραγμάτων¨» (De rerum natura). Δεν έγραψε ηρωικό έπος. Το ποίημά του είχε φιλοσοφικό περιεχόμενο. Μετέφερε την επικούρεια φιλοσοφία σε στίχους. Μάχεται τη δεισιδαιμονία και επιχειρεί να απαλλάξει τον άνθρωπο από τον φόβο του θανάτου.

  |